ที่มาของการปรับกลยุทธ์สำหรับแคมเปญแสตมป์จากสินค้าพรีเมียม เป็นอาหารสดและอาหารแห้ง ในปี 2020 ของเทสโก้ โลตัส คืออะไร
ก. เทสโก้ โลตัส ได้สำรวจความเห็นลูกค้าทั่วประเทศ พบว่าลูกค้าส่วนมากอยากแลกสินค้าที่เป็นอาหารมากกว่าของใช้
ข. การใช้ความแข็งแกร่งของสินค้าในเรื่องของความคุ้มค่า มาเป็นตัวตอกย้ำผ่านแคมเปญแสตมป์
ค. แคมเปญแสตมป์เป็นอาวุธเด็ดของบรรดาร้านค้าปลีกในกลุ่มร้านสะดวกซื้อ และไฮเปอร์มาเก็ต 
ง. กลยุทธ์ที่ค่อนข้างทรงพลัง ทั้งในแง่ของการสร้างสีสันและความเคลื่อนไหวให้กับแบรนด์ จนไปถึงการสร้างยอดขายที่เติบโตขึ้น
คำตอบคือ ก.  เพราะว่า ที่มาของการปรับกลยุทธ์สำหรับแคมเปญแสตมป์จากสินค้าพรีเมียม เป็นอาหารสดและอาหารแห้ง ในปี 2020 ของเทสโก้ โลตัส คือ เทสโก้ โลตัส ได้สำรวจความเห็นลูกค้าทั่วประเทศ พบว่าลูกค้าส่วนมากอยากแลกสินค้าที่เป็นอาหารมากกว่าของใช้

เนื่องจากสถานการณ์การแพร่ระบาดของโรคโควิด-19 สร้างผลกระทบเป็นวงกว้าง โดยเฉพาะอย่างยิ่งผลกระทบด้านเศรษฐกิจที่มีผลต่อปากท้องของประชาชน เทสโก้ โลตัส จึงได้ปรับกลยุทธ์สำหรับแคมเปญแสตมป์ในปี 2020 ให้สอดคล้องกับสถานการณ์ปัจจุบัน 

จากแนวคิดการทำแคมเปญแสตมป์ที่ผ่านมาทุกๆ ปี ตั้งแต่ปี 2013 เน้นการใช้คาแร็กเตอร์ที่เป็นที่ชื่นชอบของลูกค้า มาอยู่บนสินค้าพรีเมียมหลากหลายรูปแบบ เพื่อให้ลูกค้าแลกใช้และสะสม แต่ในปี 2020 ได้ตัดสินใจเปลี่ยนจากสินค้าพรีเมียม เป็นอาหารสดและอาหารแห้งทั้งหมดกว่า 40 รายการ ไม่ว่าจะเป็น ไข่ไก่ เนื้อสัตว์ น้ำมัน บะหมี่กึ่งสำเร็จรูป ข้าวสาร นมยูเอชที ที่ลูกค้าแลกได้ด้วยแสตมป์เริ่มต้นเพียงแค่ 10 ดวงเท่านั้น

เทสโก้ โลตัส ได้สำรวจความเห็นลูกค้าทั่วประเทศ พบว่าลูกค้าส่วนมากอยากแลกสินค้าที่เป็นอาหารมากกว่าของใช้ นั่นจึงเป็นที่มาของการปรับกลยุทธ์สำหรับแคมเปญแสตมป์ในปี 2020 โดยสินค้าประเภทอาหารสดและอาหารแห้งที่นำมาให้ลูกค้าแลก แบ่งออกเป็น 3 ระดับ ใช้แสตมป์ 10, 25 และ 40 ดวง เพื่อแลกตามลำดับ 

ถ้าลูกค้าซื้อสินค้าที่ร่วมรายการให้แสตมป์พิเศษ ก็จะสามารถสะสมแสตมป์ครบได้ในการช้อปปิ้งครั้งเดียว และแลกสินค้าได้ทันทีเพื่อนำกลับไปประกอบอาหารที่บ้าน มากไปกว่านั้น คือ ตลอดระยะเวลาของแคมเปญ จะทำการประมวลผลเพื่อดูว่าสินค้ารายการใดที่ลูกค้านิยมแลก เพื่อพิจารณาปรับเปลี่ยนสินค้าอื่นๆ ที่จะร่วมรายการตลอด 3 เดือน ซึ่งหวังว่า แคมเปญแสตมป์นี้จะช่วยลูกค้าและประชาชนรัดเข็มขัดและประหยัดมากกว่าเดิม สำหรับแคมเปญนี้ จะเริ่มต้นพร้อมกันวันที่ 27 สิงหาคม 2563 ที่เทสโก้ โลตัส เอ็กซ์เพรสทั้งกว่า 1,600 สาขาทั่วประเทศ ไปจนถึงวันที่ 25 พฤศจิกายน 2563